Komisijas Direktīva 98/11/EK (1998. gads 27. janvāris), ar ko ievieš Padomes Direktīvu 92/75/EEK attiecībā uz mājsaimniecības spuldžu energoefektivitātes marķēšanu



Oficiālais Vēstnesis L 071 , 10/03/1998 Lpp. 0001 - 0008

CS.ES Nodaļa 13 Sējums 020 Lpp. 103 - 110

ET.ES Nodaļa 13 Sējums 020 Lpp. 103 - 110

HU.ES Nodaļa 13 Sējums 020 Lpp. 103 - 110

LT.ES Nodaļa 13 Sējums 020 Lpp. 103 - 110

LV.ES Nodaļa 13 Sējums 020 Lpp. 103 - 110

MT.ES Nodaļa 13 Sējums 020 Lpp. 103 - 110

PL.ES Nodaļa 13 Sējums 020 Lpp. 103 - 110

SK.ES Nodaļa 13 Sējums 020 Lpp. 103 - 110

SL.ES Nodaļa 13 Sējums 020 Lpp. 103 - 110



Komisijas Direktīva 98/11/EK (1998. gads 27. janvāris), ar ko ievieš Padomes Direktīvu 92/75/EEK attiecībā uz mājsaimniecības spuldžu energoefektivitātes marķēšanu (Dokuments attiecas uz EEZ) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1992. gada 22. septembra Direktīvu 92/75/EEK par mājsaimniecības ierīču enerģijas un citu resursu patēriņa norādīšanu ar marķēšanu un ar standarta informāciju par precēm [1] un jo īpaši tās 9. un 12. pantu, tā kā saskaņā ar Direktīvu 92/75/EEK Komisijai ir jāpieņem ieviešanas direktīvas attiecībā uz mājsaimniecības precēm, tostarp apgaismes avotiem (spuldzēm); tā kā spuldžu elektroenerģijas patēriņš veido nozīmīgu kopējā Kopienas elektroenerģijas pieprasījuma daļu; tā kā pastāv lielas iespējas samazināt spuldžu radīto enerģijas patēriņu; tā kā Kopiena, apliecinot savu interesi attiecībā uz starptautisku standartizācijas sistēmu, kas spētu radīt standartus, kurus faktiski lieto visi starptautiskās tirdzniecības partneri, un kas atbilstu Kopienas politikas prasībām, aicina Eiropas standartizācijas organizācijas turpināt savu sadarbību ar starptautiskām standartizācijas organizācijām; tā kā Eiropas Standartizācijas komiteja (CEN) un Eiropas Elektrotehniskās standartizācijas komiteja (CENELEC) atzītas par iestādēm, kas ir kompetentas pieņemt saskaņotus standartus, ievērojot Komisijas un šo divu iestāžu sadarbības vispārīgās pamatnostādnes, kuras parakstītas 1984. gada 13. novembrī; tā kā šīs direktīvas nozīmē saskaņotie standarti ir tehniskie rādītāji (Eiropas standarts vai saskaņošanas dokuments), ko Komisijas uzdevumā pieņēmusi CENELEC, atbilstīgi Padomes 1983. gada 28. marta Direktīvai 83/189/EEK, ar ko nosaka informācijas sniegšanas procedūru tehnisko standartu un noteikumu jomā [2], kurā jaunākie grozījumi izdarīti ar Komisijas Lēmumu 96/139/EK [3], un pamatojoties uz minētajām vispārīgajām pamatnostādnēm; tā kā šajā direktīvā paredzētie pasākumi ir saskaņā ar atzinumu, ko sniegusi komiteja, kura izveidota saskaņā ar Direktīvas 92/75/EEK 10. pantu, IR PIEŅĒMUSI ŠO DIREKTĪVU. 1. pants 1. Šī direktīva attiecas uz mājsaimniecības elektriskajām spuldzēm, kuras patērē enerģiju tieši no elektrotīkla (kvēlspuldzes un integrāli kompaktās kompaktās luminiscences spuldzes), un mājsaimniecības luminiscences spuldzēm (tostarp taisnām, un kompaktām luminiscences spuldzēm bez integrāla balasta), pat ja tās tirgotas izmantošanai ārpus mājsaimniecības. Ja ierīci tiešais patērētājs var izjaukt pa daļām, tad šajā direktīvā par "spuldzi" uzskata to daļu(-ām), kas izstaro gaismu. 2. Šī direktīva neattiecas uz šādām spuldzēm: a) spuldzes ar gaismas plūsmu lielāku par 6500 lūmeniem; b) spuldzes ar ieejas jaudu mazāku par 4 vatiem; c) reflektorspuldzes; d) spuldzes, ko tirgo izmantošanai pamatā ar citiem enerģijas avotiem, piemēram, baterijām; e) spuldzes, ko tirgo kā tādas, kuru galvenā funkcija nav izstarot redzamā diapazona gaismu (400 līdz 800 nm); f) spuldzes, ko tirgo kā tāda ražojuma daļu, kura galvenais uzdevums nav apgaismošana. Tomēr, ja spuldzes piedāvā pārdošanā, iznomāšanai vai pārdošanā uz kredīta vai izstāda atsevišķi, piemēram, kā rezerves daļas, uz tām attiecas šī direktīva. 3. 2. punktā minētajām spuldzēm marķējumus un speciālās zīmes var piešķirt saskaņā ar šo direktīvu ar nosacījumu, ka saskaņota mērīšanas standarti ir pieņemti un publicēti saskaņā ar 4. punktu. 4. Šai direktīvai nepieciešamo informāciju sniedz, ievērojot saskaņotos standartus, kuru identifikācijas numuri ir publicēti Eiropas Kopienu Oficiālajā Vēstnesī, un attiecībā uz kuriem dalībvalstis ir publicējušas valstu standartu atsauces numurus, ar ko pārņem minētos saskaņotos standartus. 5. Panta 4. punktā minētos saskaņotos standartus sastāda Komisijas uzdevumā atbilstīgi Direktīvai 83/189/EEK. 6. Šajā direktīvā, izņemot, ja konteksts nosaka citādi, lietotajām frāzēm ir tāda pati nozīme kā Direktīvā 92/75/EEK lietotajām frāzēm. 2. pants 1. Tehniskajā dokumentācijā, kas minēta Direktīvas 92/75/EEK 2. panta 3. punktā, ietilpst: a) piegādātāja vārds vai nosaukums, tirdzniecības marka un adrese; b) vispārīgs spuldzes apraksts, kas ir pietiekams, lai to nekļūdīgi identificētu; c) informācija, ietverot attiecīgos rasējumus, par galvenajām modeļa konstrukcijas īpatnībām un īpaši par tām, kas ievērojami ietekmē enerģijas patēriņu; d) ziņojumi par attiecīgajām mērīšanas pārbaudēm, kas izdarītas atbilstīgi saskaņoto standartu pārbaudes metodēm, kuras minētas 1. panta 4. punktā; e) ekspluatācijas instrukcijas, ja tādas ir. 2. Direktīvas 92/75/EEK 2. panta 1. punktā minētais marķējums ir noteikts šīs direktīvas I pielikumā. Marķējumu novieto vai uzdrukā atsevišķā spuldžu iepakojuma ārpusē vai pievieno atsevišķajam spuldžu iepakojumam. Nekas cits, kas novietots vai uzdrukāts atsevišķā spuldžu iepakojuma ārpusē, vai pievienots atsevišķajam spuldžu iepakojumam, nedrīkst aizsegt minēto marķējumu vai mazināt tā saredzamību. Direktīvas I pielikums nosaka to, kā var izvietot marķējumu, ja iepakojums ir ļoti mazs. 3. Direktīvas 92/75/EEK 2. panta 1. punktā minētā speciālā zīme ir tāda, kā šīs direktīvas II pielikumā noteiktā. 4. Direktīvas 92/75/EEK 5. pantā minēto apstākļu gadījumā, un ja pārdošanas, iznomāšanas vai pārdošanas uz kredīta piedāvājums tiek izteikts drukātas informācijas līdzeklī, piemēram, katalogā, šajā drukātās informācijas līdzeklī iekļauj visu informāciju, kas norādīta šīs direktīvas III pielikumā. 5. Spuldzes energoefektivitātes klasi, ko norāda uz marķējuma un speciālās zīmes, nosaka saskaņā ar IV pielikumu. 3. pants Dalībvalstis veic visus nepieciešamos pasākumus, lai nodrošinātu, ka visi to teritorijā reģistrētie piegādātāji un tirgotāji pilda savus pienākumus saskaņā ar šo direktīvu. 4. pants 1. Dalībvalstis pieņem un publicē normatīvos un administratīvos aktus, kas vajadzīgi, lai līdz 1999. gada 15. jūnijam izpildītu šo direktīvu. Dalībvalstis par to tūlīt informē Komisiju. Šos tiesību aktus dalībvalstis piemēro no 1999. gada 1. jūlija. Tomēr līdz 2000. gada 31. decembrim dalībvalstis ļauj: - pārdot un/vai izstādīt ražojumus, un - izplatīt Direktīvas 92/97/EEK 3. panta 2. punktā minētos preču reklāmas prospektus un šīs direktīvas 2. panta 4. punktā minētos drukātās informācijas līdzekļus, kas neatbilst šīs direktīvas prasībām. Kad dalībvalstis pieņem noteikumus, kas minēti pirmajā daļā, tajos ietver atsauci uz šo direktīvu vai arī šādu atsauci pievieno to oficiālajai publikācijai. Dalībvalstis nosaka procedūru, kas jāievēro, izdarot šādas atsauces. 2. Dalībvalstis dara Komisijai zināmus tos savus tiesību aktu noteikumus, ko tās pieņem jomā, kuru reglamentē šī direktīva. 5. pants Šī direktīva stājas spēkā divdesmitajā dienā pēc tās publicēšanas Eiropas Kopienu Oficiālajā Vēstnesī. 6. pants Šī direktīva ir adresēta dalībvalstīm. Briselē, 1998. gada 27. janvārī Komisijas vārdā — Komisijas loceklis Christos Papoutsis [1] OV L 297, 13.10.1992., 16. lpp. [2] OV L 109, 26.4.1983., 8. lpp. [3] OV L 32, 10.2.1996., 31. lpp. -------------------------------------------------- I PIELIKUMS MARĶĒJUMS Marķējuma noformējums 1. Marķējumu izvēlas no tālāk norādītām ilustrācijām. Ja marķējumu nedrukā uz iepakojuma, bet atsevišķu marķējumu novieto uz tā vai piestiprina tam, tad izmanto krāsaino variantu. Ja izmanto marķējuma "melnbalto" variantu, uzdruka un fons var būt jebkādās krāsās, kas nodrošina marķējuma salasāmību. +++++ TIFF +++++ 2. Šajās piezīmēs ir noteikta sniedzamā informācija: Piezīme I. Spuldzes energoefektivitātes klase, ko nosaka saskaņā ar IV pielikumu. Šā rādītāja burtu novieto vienā augstumā ar attiecīgo bultu. II. Spuldzes gaismas plūsma lūmenos, kas nomērīta atbilstīgi to saskaņoto standartu pārbaužu metodēm, kas minēti 1. panta 4. punktā. III. Spuldzes ieejas jauda (jauda vatos), kas nomērīta atbilstīgi to saskaņoto standartu pārbaudes metodēm, kas minēti 1. panta 4. punktā. IV. Vidējais nominālais spuldzes ekspluatācijas ilgums stundās, kas nomērīts atbilstīgi to saskaņoto standartu pārbaudes metodēm, kas minēti 1. panta 4. punktā. Ja nekāda cita informācija attiecībā uz spuldzes ekspluatācijas ilgumu nav norādīta uz iepakojuma, minēto prasību var neievērot. 3. Ja II, III pielikumā un, attiecīgā gadījumā, IV pielikuma 2. punktā noteiktā informācija ir norādīta citviet uz spuldzes iepakojuma, marķējumā, kā arī uz kastes, kurā iepakota spuldze to var neietvert. Marķējumu izvēlas no šādām ilustrācijām: +++++ TIFF +++++ Uzdruka 4. Konkrētus marķējuma aspektus nosaka šādi: +++++ TIFF +++++ Marķējumam apkārt ir tukša apmale 5 mm platumā, kā norādīts. Ja iepakojumam nav pietiekami lielas skaldnes, lai uz tās novietotu marķējumu un minētā tukšā apmale, vai ja marķējums ar apmali nosegtu vairāk par 50 % no lielākās skaldnes virsmas laukuma, marķējumu un apmali var samazināt, bet ne vairāk par tik, cik nepieciešams, lai apmierinātu abus minētos nosacījumus. Tomēr nekādā gadījumā marķējumu nedrīkst samazināt zem 40 % (garumā) no tā standarta izmēra. Ja iepakojums ir pārāk mazs samazinātajam marķējumam, marķējumu jāpievieno spuldzei vai iepakojumam. Tomēr, ja pilna izmēra marķējums ir izstādīts kopā ar spuldzi (piemēram, piestiprināts pie plaukta, uz kura ir izvietota spuldze), tad marķējumu uz iepakojuma var nenovietot. Krāsas Krāsainajā variantā: CMYB – ciānkrāsa, fuksīns, dzeltena, melna. Piem.: 07X0: 0 % ciānkrāsas, 70 % fuksīna, 100 % dzeltenās, 0 % melnās. Bultas A : X0X0 B : 70X0 C : 30X0 D : 00X0 E : 03X0 F : 07X0 G : 0XX0 Kontūras krāsa: X070 Viss teksts ir melns. Fons ir balts. -------------------------------------------------- II PIELIKUMS Speciālā zīme Speciālā zīme ietver marķējumam noteikto informāciju [1]. [1] Ja nav sniegti preces reklāmas prospekti, marķējumu, kas ir kopā ar preci, var arī uzskatīt par speciālo zīmi. -------------------------------------------------- III PIELIKUMS PASŪTĪJUMS PA PASTU UN CITA VEIDA TĀLPĀRDOŠANA Katalogs preču pasūtīšanai pa pastu un cita 2. panta 4. punktā minētā drukātā informācija satur marķējuma kopiju vai, norādītajā secībā, šādu informāciju: 1. | Energoefektivitātes klasi | (I pielikuma I piezīme). | To izsaka pēc energoefektivitātes klašu skalas no A (efektīvāk) līdz G (mazāk efektīvi). Šo informāciju sniedzot tabulā, to pašu var izteikt citādi, ja ir skaidrs, ka skala ir no A (efektīvāk) līdz G (mazāk efektīvi); | 2. | Spuldzes gaismas plūsmu | (I pielikuma II piezīme); | 3. | Ieejas jauda | (I pielikuma III piezīme); | 4. | Vidējais nominālais spuldzes ekspluatācijas ilgums | (I pielikuma IV piezīme). | (Ja katalogā nekāda cita informācija par spuldzes ekspluatāciju nav sniegta, minēto prasību var neievērot). | -------------------------------------------------- IV PIELIKUMS Spuldžu energoefektivitātes klasi nosaka šādi: Spuldzes pieder pie A klases, ja tās ir: - integrāli kompaktās luminiscences spuldzes (spuldzes, kurām vajadzīgs balasts un/vai cits vadības mehānisms, lai tās pieslēgtu pie elektrotīkla) ar W ≤ 0,15 + 0,0097 Φ - citas spuldzes ar W ≤ 0,24 + 0,0103 Φ kur Φ ir spuldzes gaismas plūsma lūmenos, kur W ir spuldzes elektroenerģijas ievade vatos. Ja spuldze nepieder pie A klases, identifikācijas jaudu vatos WR aprēķina šādi: WR ≤ 0,88 2Φ + 0,0049 Φ | ja Φ > 34 lūmeniem, | 0,2 Φ, | ja Φ ≤ 34 lūmeniem, | kur Φ ir spuldzes gaismas plūsma lūmenos. Energoefektivitātes indeksu EI nosaka kā E = W kur W ir spuldzes elektroenerģijas ievade vatos. Elektroenerģijas klases tālāk nosaka saskaņā ar šo tabulu: Energoefektivitātes klase | Energoefektivitātes indekss EI | B | EI < 60 % | C | 60 % ≤ EI < 80 % | D | 80 % ≤ EI < 95 % | E | 95 % ≤ EI < 110 % | F | 110 % ≤ EI < 130 % | G | EI ≥ 130 % | --------------------------------------------------